Fløibanen

Fløibanen on Bergenissä sijaitseva vuonna 1918 avattu funikulaari. Se kuljettaa matkustajia kaupungin keskustan ja Fløyfjellet-vuoren näköalapaikan välillä. Radan pituus on 850 metriä, korkeusero 302 metriä ja raideleveys 1000 millimetriä. Välipysäkkejä on kolme. Nykyisin liikennöivien kahden vaunun nimet ovat Blåmann (sininen) ja Rødhette (punainen, nimi tarkoittaa Punahilkkaa). Fløibanen on yksi Bergenin tunnetuimmista nähtävyyksistä. Vuonna 2021 sillä tehtiin noin kaksi miljoonaa matkaa. Kuvia Lähteet Aiheesta muualla Kuvia tai muita tiedostoja aiheesta Fløibanen Wikimedia Commonsissa Fløyen.no (norjaksi)